**ПЛАН**

**за развитие на читалищната дейност в с. Калина, общ. Ген. Тошево за 2024 година**

**1. Въведение**

Народното читалище в България се посреща като пример за устойчива културна институция със специфична мисия за съхранение и развитие на традиционните ценности на нацията. Дълбоката връзка с миналото, традициите, образователния процес, културата и благотворителността е в основата на авторитета на читалищата и тяхното легитимиране пред обществото. В село Калина живеят 47 жители, 41 от които са пенсионери. Българите са основният етническият състав. Няколко семейства англичани и германци за постоянно са се заселили в селото. Няма училище. Читалището се помещава в сграда съвместно с кметството. Няма библиотечен фонд и читалня. Няма художествени състави. Развива се основно културно-масова и информационна дейност.

**2. Стратегически цели и задачи**

Ще се работи за укрепване, модернизиране и развиване на читалището като общодостъпен информационен център и утвърждаване ценностите на гражданското общество. Основната ни задача през 2024 год. ще бъде да откликваме на нуждите на местното население, спазвайки контекста на нормативните документи за читалищата, областни и общински стратегии и планове за развитие.

**Приоритетите ни ще бъдат насочени към:**

 развитие и обогатяване на културния живот и социалната дейност в с. Калина;

 запазване на националните и местни традиции и обичаите от Добруджанския регион;

 осигуряване на достъп до информация за местното население, с цел приобщаването им към ценностите и постиженията на науката, изкуството и културата;

 възпитаване и утвърждаване на национално самосъзнание;

 приобщаване на местните англичани и германци към българската култура и традиции.

За превръщане на читалището в атрактивно място за комуникация, знание и културна дейност, планираме следните дейности:

3. Дейности по плана за 2024г.:

|  |  |  |  |  |
| --- | --- | --- | --- | --- |
| № | **Дейности** | **Срок** | **отговорник** | **Финансови средства** |
|  | **Библиотечна дейност** |  |  |  |
| 1 | Поддържане на библиотечен фонд | постоянен | читалище | собствени |
| 2 | Проучване, издирване и съхраняване на културно-историческото наследство на родния край | постоянен | читалище | собствени |
| 3 | Повишаване на читателския интерес чрез провеждане на литературни четения, абонамент за вестници и списания | постоянен | читалище | собствени |
|  | **Художествена самодейност** |  |  |  |
| 1 | Обогатяване на съществуващата експозиция с етнографски материали | постоянен | читалище | собствени |
| 2 | Посещение на фестивали, събори на общинско и регионално ниво | постоянен | читалище | собствени |
|  | **Повишаване на квалификацията и надграждане на знанията** |  |  |  |
| 1 | Проучване на добри практики от водещи културни организации и възможности за тяхното прилагане  | постоянен | читалище | собствени |
| 2 | Участия в обучения и срещи организирани на общинско и регионално ниво  | постоянен | Общ. Ген. Тошево | собствени |
|  | **Културни мероприятия** |  |  |  |
| 1 | Отбелязване на Деня на родилнатапомощ |  Януари | читалище | собствени |
| 2 | Ден на лозаря - „Трифон Зарезан“ | Февруари | читалище | собствени |
| 3 | Всенароден помен за Васил Левски | Февруари | читалище | собствени |
| 4 | Ден на мартеницата - изработване на мартеници за здраве и берекет | Март | читалище | собствени |
| 5 | Национален празник на Република България | Март | читалище | собствени |
| 6 | Отбелязване на международния ден на жената | Март | читалище | собствени |
| 7 | Първа пролет - излет до Първомайската поляна | Март | читалище | собствени |
| 8 | Пролетни християнски празници Цветница, Лазаровден, Великден изложба на домашни козунаци и великденски яйца  | м. април | читалище | собствени |
| 9 | Гергьовден – ден на храбростта и бълг. армия | Май | читалище | собствени |
| 10 | Празник св.св.Константин и Елена храмов празник | Май | читалище | собствени |
| 11 | Екскурзия до исторически забележителности в района | Май | читалище | собствени |
| 12 | “Върви народе възродени“ -тържество за Деня на българската просвета и култура | Май | читалище | собствени |
| 13 | **Земляческа среща**  | Юни | читалище | Собствени и общински |
| 14 | Успение на пресвета Богородица | Август | читалище | собствени |
| 15 | Отбелязване на Деня на Независимостта на България | Септември | читалище | собствени |
| 16 | „В света на Йовков“ - литературни четения | Октомври | читалище | собствени |
| 17 | Димитровден – посещение на църковна литургия  | Октомври | читалище | собствени |
| 18 | Отбелязване на Деня на Народните будители | Ноември | читалище | собствени |
| 19 | Архангеловден - задушница | Ноември | читалище | собствени |
| 20 | Отбелязване на Никулден | Декември | читалище | собствени |
| 21 | Коледни и новогодишни празници | Декември | читалище | собствени |

НЕОБХОДИМА ФИНАНСОВА ПОДКРЕПА ОТ ОБЩИНА ГЕНЕРАЛ ТОШЕВО ЗА

ИЗПЪЛНЕНИЕ НА ПЛАНИРАНИЯ КУЛТУРЕН КАЛЕНДАР

1. Провеждане на Земляческа среща.

Общ бюджет - 2000лв. Искана финансова подкрепа – 500лв.

Планът е приет на заседание на Читалищното настоятелство с Протокол № 10/15.11.2023г.

 Председател : …………………………………….

 /Владимир Витанов/